**תוכן עניינים:**

[**פרק 1: מבוא והגדרות** 2](#_Toc99625049)

[**פרק 2: הגדרות ומונחים** 4](#_Toc99625050)

[**פרק 3: הסתייעות הממונה על התקינה במעבדות הבדיקה, סמכויותיהן וחובותיהן** 6](#_Toc99625051)

[**פרק 4: חובות היבואן במסגרת הליך הבקרה** 14](#_Toc99625130)

[**פרק 5: השגת יבואן על הודעת המעבדה** 17](#_Toc99625131)

# **פרק 1: מבוא והגדרות**

## כללי

## הקדמה

פקודת היבוא והיצוא [נוסח חדש] התשל"ט – 1979 (להלן "הפקודה"), על פי התיקון מיום 18.11.2021, קובעת כי הממונה על התקינה רשאי להסתייע במעבדות בדיקה לצורך פיקוח ואכיפה בהליך יבוא טובין לארץ.

סעיף 2טז1 לפקודה קובע כי "הממונה על התקינה רשאי להסתייע במעבדת הבדיקה שבאמצעותה הגיש היבואן את הבקשה לאישור עמידה בהוראות הממונה, לשם ביצוע בדיקה מדגמית של הטובין או של תיק המוצר לפי סעיף 2טו(א1); ואולם בהתקיים נסיבות מיוחדות, רשאי הממונה על התקינה להורות, בהחלטה מנומקת בכתב, על ביצוע הבדיקה המדגמית כאמור באמצעות מעבדת בדיקה אחרת; במסגרת הסתייעות במעבדת בדיקה לפי סעיף זה, רשאית מעבדת בדיקה לשלוח ליבואן הודעות ודרישות מטעם הממונה על התקינה".

מעבדת בדיקה וכל מי שמסייע לה כאמור בסעיף 2יא לפקודת היבוא והיצוא, יפעלו מטעם הממונה על התקינה בהתאם להנחיותיו והוראותיו ותחת פיקוחו**, ולא יפעילו סמכות הכרוכה בהפעלת שיקול דעת שניתן לממונה על התקינה לפי דין**.

## חקיקה והוראות רלוונטיות

החקיקה וההוראות הרלוונטיות לעניין נוהל זה הן בין היתר:

## הפקודה, על חקיקות המשנה שהותקנו מכוחה, לרבות צו יבוא חופשי תשע"ד-2014.

## חוק התקנים, תשי"ג-1953, על חקיקות המשנה שהותקנו מכוחו (להלן: "חוק התקנים").

## הוראות ונהלי הממונה.

## מטרות הנוהל

## פירוט סמכויות וחובות של המעבדות בתפקידן כמסייעות לממונה על התקינה בהליכי הפיקוח והאכיפה.

## הוראות למעבדות הבדיקה כיצד לבצע את הליך דגימת תיק המוצר או המוצר, בהתאם להנחיות הממונה על התקינה.

## קביעת כללים להליך ההשגה של יבואן לממונה על התקינה על הודעות היוצאות ממעבדות הבדיקה.

# **פרק 2: הגדרות ומונחים**

* 1. **אישור דגם -**

אישור של מעבדת בדיקה המסתמך על בדיקה שלפיה דגם של טובין שנבדק עומד בדרישות התקנים הרשמיים החלים עליו.

* 1. **אישור משלוח -**

אישור של מעבדת בדיקה המסתמך על בדיקה של מדגם מטובין מסוים במשלוח מסוים, כמפורט בנהלי הממונה לעניין יבוא טובין שחל עליהם תקן רשמי.

* 1. **הוראות הממונה לעניין יבוא טובין** -

הנחיות והוראות הממונה על התקינה לעניין יבוא טובין שחל עליהם תקן רשמי.

* 1. **הממונה** -

הממונה על התקינה כהגדרתו בחוק התקנים.

* 1. **הפקודה** -

פקודת היבוא והיצוא [נוסח חדש] תשל"ט -1979.

* 1. **הצו** -

צו יבוא חופשי התשע"ד - 2014**.**

* 1. **הרשות -**

הרשות הלאומית להסמכת מעבדות שהוקמה מכוח חוק הרשות הלאומית להסמכת מעבדות, התשנ"ז - 1997, או רשות הסמכה זרה אשר חתומה על הסדר ההכרה ההדדית של ארגון ILAC ואשר הוכרה על ידי מדינת ישראל בהסכם הדדי שנחתם בין ממשלת ישראל לבין ממשלה זרה לעניין הכרה הדדית בתוצאות בדיקת התאמת מצרך לתקן או למפרטים והוראות בתחום הטכני.

* 1. **חוק התקנים -**

חוק התקנים, תשי"ג -1953.

* 1. **טובין -**

לרבות טובין שהוא גם מצרך לפי חוק התקנים.

* 1. **מסלול התקן הבין-לאומי** -

מסלול יבוא על בסיס הצהרת יבואן על התאמת טובין לתקן בין-לאומי שאומץ בתקן ישראלי רשמי (בהתאם לסעיף 9(א)(1)(5) לחוק התקנים תשי"ג-1953).

* 1. **מסלול התקן הישראלי הרשמי -**

מסלול יבוא על בסיס בדיקת משלוח או הצהרת יבואן על התאמת טובין לתקן ישראלי רשמי (בהתאם לצו קבוצות היבוא והיצוא (קבוצות יבוא), התשפ"ב- 2022)**.**

* 1. **שעות עבודה -**

בהתאם לחוק שעות עבודה ומנוחה, תשי"א- 1951.

* 1. **מעבדת בדיקה -**

מכון התקנים או מעבדה מוכרת.

* 1. **מעבדה מוכרת -**

מעבדה מאושרת שהממונה על התקינה נתן לה הכרה בהתאם לסעיף 2י לפקודה.

* 1. **מעבדה מאושרת -**

מעבדה שהממונה על התקינה נתן לה אישור בהתאם לסעיף12) א ( לחוק התקנים.

* 1. **מת"מ -**

מערכת תקשורת ומידע הכוללת את המידע בדבר פניות יבואנים רשומים למעבדות בדיקה לביצוע בדיקות לשם קבלת אישורי בדיקת מעבדה (סעיף 2 יג' לפקודה).

* 1. **תיק מוצר -**

יכלול את המסמכים המפורטים בתוספת לפקודה ובהוראות הממונה לעניין יבוא טובין.

# **פרק 3: הסתייעות הממונה על התקינה במעבדות הבדיקה, סמכויותיהן וחובותיהן**

תהליך קליטת הבקשה וקביעת סוג הבקרה הנדרשת, בהתאם לדרגת הסיכון הנקבעת במערכת ניהול סיכונים של הממונה על התקינה.

בהתאם לסעיף 2ה(3א) לפקודה, לאחר הגשת בקשה כנדרש במסלול הצהרה על ידי היבואן, על המעבדה לבחון את הבקשה (כפי שמתואר בפרק 5: אישור משלוחים, בהוראות הממונה לעניין יבוא טובין) ולשלוח המלצה למערכת הממונה תוך שלושה ימי עבודה. לאחר המלצת המעבדה, מערכת ניהול סיכונים של הממונה על התקינה תבצע בחינה האם נדרשת בקרה ומה סוג הבקרה. (תיק מוצר או דגימת טובין). מערכת הממונה תתריע בהתאם לסוג הבקרה הנדרשת.

1. **איסור ניגוד עניינים:**

בהתאם לסעיף 2טז4 לפקודה, מעבדת בדיקה לא תבצע בקרה לתיק מוצר או לבדיקת טובין אם עצם הבקרה עלול לגרום לה להימצא במישרין או בעקיפין, במצב של ניגוד עניינים.

במקרה של ספק, על המעבדה לפנות לממונה על התקינה לקבלת אישור מראש, טרם ביצוע הבקרה.

1. **תיעוד ושמירת מסמכים:**

המעבדה נדרשת לשמור את מסמכי היבואן ומסמכי הבקרה לתקופה שלא תפחת מ 7 שנים.

ככל שמדובר בבקרת התאמה של המוצר לתקן - המעבדה נדרשת לתעד, לרבות בעזרת צילומים את הדגימה ולשמור את התיעוד יחד עם שאר המסמכים.

1. **שמירת טובין לאחר בדיקת מעבדה:**

במקרה שהטובין נמצא כלא מתאים לדרישות התקן, המעבדה נדרשת לשמור את הטובין עצמו עד תום הליכי הפיקוח או לתקופה שלא תפחת מ 7 שנים, המאוחר מביניהם.

# **פירוט התהליך**:

# לאחר בחינת ההצהרה על ידי המעבדה כמפורט בהנחיות לעניין יבוא טובין , המעבדה תשלח המלצה באמצעות מערכת מת"מ להפקת אישור עמידה בדרישות הממונה ולשחרור על בסיס הצהרה על התאמה לתקן הישראלי הרשמי/ על בסיס הצהרה על התאמה לתקן הבין-לאומי.

# מערכת מת"מ מבצעת הערכה וניהול הסיכון ומקבלת החלטה לעניין האם נדרשת בקרה וסוגה- דגימת תיק מוצר או בדיקת טובין.

# ככל ששורת המשלוח לא עלתה בבדיקת הסיכון, יונפק אישור על עמידה בדרישות הממונה באופן אוטומטי על ידי מערכת מת"מ וישוגר באמצעות מערכת מסלול (למכס) לשחרור הטובין וליבואן.

# ככל ששורת המשלוח עלתה בבדיקת הסיכון, להלן סוגי הבקרות, ההליכים, הסמכויות והחובות להתנהלות המעבדה:

# **תהליך בקרת תיק מוצר:**

# המעבדה תקבל עדכון כי שורה מסוימת במשלוח מסוים, נדרשת לבקרת תיק מוצר. העדכוןישלח למעבדה באופן ממוחשב.

# על המעבדה לשלוח באופן מיידי ולא יאוחר משעה אחת, הודעה ליבואן כי הוא נדרש להמצאת תיק מוצר תוך 72 שעות. (נספח א')

# לעניין זה - 72 שעות –"במנין ימי תקופה יבואו גם ימי מנוחה, פגרה או שבתון שעל פי חיקוק, זולת אם הם הימים האחרונים שבתקופה".

# **בחינה ראשונית של המסמכים שהוגשו על ידי היבואן כתיק המוצר:** עם קבלת המסמכים המעבדה תעשה בחינה ראשונית כי אכן המסמכים שהוגשו עונים להגדרת תיק מוצר ושהינם תואמים לשורת המשלוח שנפלה לבקרת הדגימה מוצר.

על המעבדה לבצע את הבחינה תוך ארבע שעות עבודה מקבלת התיק.

# במידה שלא התקבל תיק מוצר עד תום 72 שעות מהודעת הדרישה, המעבדה תעדכן את מערכת מת"מ ותישלל מהיבואן האפשרות לשחרור המשלוח במסלול הצהרה והיבואן לא יוכל לשווק את הטובין בטרם הצגת תיק מוצר מלא ובדיקת הטובין והתאמתם לדרישות התקינה כנדרש על ידי מעבדת הבדיקה אליה הגיש את הבקשה. (כפי שמוגדר בהוראות הממונה לעניין יבוא טובין).

# בהתאם לכך, המעבדה תשלח הודעה ליבואן כי נדחתה בקשתו להליך הצהרה והוא נדרש לבדיקת דגם ובדיקת משלוח (נספח ב').על המעבדה להחתים את היבואן על התחייבות לשחרור מותנה בהתאם לנדרש במסלול בדיקות מלא. (שלא להשתמש בטובין בשום צורה, לא לשווק או למכור עד לקבל אישור עמידה בדרישות הממונה על התקינה וכו').

**המעבדה נדרשת להגדיר מונה זמנים לטווח זמן של 72 שעות מרגע דרישת המעבדה לקבלת תיק מוצר ועד לקבלתו בפועל מהיבואן.**

# ככל ששלח היבואן את תיק המוצר טרם חלוף 72 שעות, המעבדה נדרשת לעדכן את מערכת מת"מ תוך ארבע שעות עבודה ומערכת מת"מ תנפיק אישור שחרור למכס ואישור עמידה בדרישות הממונה.

# **בדיקת מלאה של תיק המוצר:**

# בהמשך לקבלת תיק מוצר, (לאחר שחרור הטובין), המעבדה נדרשת לבצע את בדיקת תיק המוצר בהתאם למסמכים הנדרשים כמפורט בתוספת לפקודה

# ובנספח ד' המופיע בפרק 6 "חובות היבואנים" להוראות הממונה לעניין יבוא טובין.

# בדיקת תיק המוצר על ידי המעבדה תתבצע תוך 48 שעות.

# ככל שתיק המוצר עונה על דרישות הפקודה, המעבדה תשלח עדכון למערכת מת"מ.

# מערכת מת"מ תשגר עדכון למערכת ניהול סיכונים בדבר תקינות תיק המוצר.

# המעבדה תשלח עדכון ליבואן כי תיק מוצר עונה על דרישות הפקודה (נספח ג')**.**

# ככל שתיק המוצר אינו עונה על דרישות הפקודה, המעבדה תפעל במקביל בשני הליכים:

# המעבדה תשלח עדכון למערכת מת"מ בדבר הליקוי בתיק המוצר ומערכת מת"מ תשגר עדכון למערכת ניהול סיכונים בהתאם.

# המעבדה תשלח ליבואן הודעה כי תיק המוצר אינו עונה על דרישות הפקודה, תפרט את הליקויים שנמצאו ותדרוש השלמה תוך 48 שעות. (נספח ד')

# ככל שהיבואן השלים את הדרישות תוך 48 שעות מהמצאת הודעת המעבדה, המעבדה תבחן את תקינות המסמכים תוך 24 שעות.

# ככל שתיק המוצר הושלם כראוי והמסמכים תקינים, המעבדה תשלח עדכון למערכת מת"מ שפעולות הטיפול בליקוי הושלמו. המעבדה תשלח עדכון ליבואן כי תיק מוצר נמצא תקין. (נספח ג')

# ככל שתיק המוצר לא הושלם והיבואן לא הגיש את המסמכים הנדרשים תוך 48 שעות, המעבדה תפעל בהתאם לשלבים הבאים:

# המעבדה תשלח הודעה ליבואן עם דרישה להפסקת מכירה (נספח ה')

# המעבדה תשלח דיווח למערכת מת"מ שתיק מוצר לקוי ועל כך שנשלחה

# הודעה להפסקת מכירה.

# היבואן נדרש לעדכן את המעבדה תוך 24 שעות, בדבר הפסקת המכירה

# שביצע.

# במידה והיבואן עדכן את המעבדה – המעבדה תדווח למערכת מת"מ

# שהיבואן אכן הפסיק את המכירה. במידה והיבואן לא עדכן את המעבדה

# על הפסקת המכירה, המעבדה תדווח למערכת מת"מ בדבר אי שיתוף

# פעולה של היבואן.

# במידה והיבואן יבקש לחדש מכירה של הטובין הוא יידרש לבצע את הדברים הבאים ולשאת בעלויות:

# לתקן את תיק המוצר.

# לבצע בדיקת התאמה של הטובין לתקן במעבדה מאושרת

# הרלוונטית לתקן שחל על הטובין.

# לפנות למעבדת הבדיקה בבקשה לבחינה חוזרת של תיק

# המוצר ובצירוף תעודת ההתאמה לתקן מאת מעבדה

# מאושרת כאמור בסעיף ב' לעיל.

# לאחר השלמת המסמכים כאמור בסעיפים א-ג לעיל, המעבדה תבדוק את תקינות המסמכים. ככל שהמסמכים תקינים, המעבדה תשלח עדכון למערכת מת"מ בדבר השלמת תיק המוצר ותקינותו. במקביל, המעבדה תשלח הודעה על ביטול הפסקת המכירה ליבואן (נספח ו')**.**

# **תהליך בקרת טובין**

# המעבדה תקבל עדכון כי שורה מסוימת במשלוח מסוים, נדרשת לבקרת טובין. העדכון ישלח למעבדה באופן ממוחשב.

# על המעבדה לשלוח תוך שעה הודעה ליבואן כי הוא נדרש להמצאת התחייבות לדגימת מוצר, בנמל או במחסניו, לפי החלטתו. (נספח ז')

# היבואן נדרש למלא את טופס ההתחייבות (נספח ז'א) ולשלוח למעבדה תוך 72 שעות.

# המעבדה נדרשת לעדכן את מערכת מת"מ בדבר קבלת התחייבות היבואן.

# **ביצוע הדגימה בנמל**

# ככל שהיבואן בוחר לבצע את הדגימה בנמל, היבואן ישלח עדכון באמצעות ההתחייבות למעבדה כי בחר לבצע את הדגימה בנמל ויתאם מול המעבדה את מועד הדגימה.

# המעבדה תשלח נציג לביצוע זיהוי ונטילה בהקדם האפשרי ולא יאוחר מ- 24 שעות מרגע הגעת המשלוח לנמל (ע"פ עדכון שתקבל המעבדה מהיבואן) ותפיק "אישור להוצאת דוגמה".

# במידה ונלקחת דגימה כנדרש, המעבדה תדווח למערכת מת"מ ומערכת מת"מ תנפיק "אישור עמידה בדרישות הממונה" שיהווה גם אישור שחרור המשלוח למכס.

# במידה ובעת הדגימה נמצא ליקוי הניתן לזיהוי בעין כבר בעת הדגימה כגון אי התאמה בין ההצהרה לתוכן המשלוח, המעבדה תדווח למערכת מת"מ בדבר הליקוי וכן תעדכן בדבר חומרת הליקוי שלאחר מכן יועבר למערכת ניהול סיכונים. כמו כן, המעבדה תעדכן את היבואן כי נדחתה בקשתו לשחרור בהליך הצהרה והוא נדרש לבדיקת דגם ובדיקת משלוח. (נספח ב')

# 

# **ביצוע הדגימה במחסני היבואן**

# ככל שהיבואן בוחר לבצע את הדגימה במחסניו היבואן ישלח על כך עדכון למעבדה וכן התחייבות כי לא יפתח את המכולה ולא ישווק את הסחורה עד לביצוע הדגימה במחסניו. בהתחייבות יכלול היבואן את כתובת המחסנים ויתאם מול המעבדה בדיקת זיהוי ונטילה.

# מיד לאחר קבלת ההתחייבות, המעבדה תדווח על כך למערכת מת"מ אשר תפיק ליבואן "אישור עמידה בדרישות הממונה" שיהווה גם אישור שחרור המשלוח למכס.

# על היבואן חל איסור לפתוח את המכולה עד להגעת נציג המעבדה לביצוע בדיקת זיהוי ונטילה.

# בנוסף, עד לביצוע הבדיקה על ידי המעבדה, ליבואן אסור לעשות שימוש כלשהו בסחורה, כגון: אין למכור / לשווק / להפיץ וכו'.

# המעבדה תשלח נציג לביצוע זיהוי ונטילה בהקדם האפשרי ולא יאוחר מיום העבודה שלאחר יום השחרור מהמכס ותבצע את הדגימה.

# מיד לאחר ביצוע הדגימה היבואן רשאי להשתמש בטובין כרצונו והמעבדה תדווח למערכת מת"מ שניטלה דגימה.

# ככלל, המעבדה תבצע בדיקה מלאה של המוצר, אולם הממונה על התקינה רשאי, בהתאם לשיקול דעתו המקצועי, להחליט על היקף בדיקה אחר.

# המעבדה תבצע את הבדיקה בהתאם למסלול היבוא אותו בחר היבואן: התאמת המוצר לתקינה ישראלית רשמית או התאמה לתקן הבין-לאומי, על עדכוניו.

**טובין נמצא מתאים לדרישות התקינה החלות עליו -**

# במידה והטובין נמצא מתאים לדרישות התקינה החלות על הטובין, המעבדה תשלח דיווח למערכת מת"מ ומערכת מת"מ תשגר עדכון למערכת ניהול סיכונים בהתאם על עמידת הטובין בדרישות התקינה.

# המעבדה תשלח עדכון ליבואן כי הטובין נמצא מתאים לדרישות התקינה. (נספח ג')**.**

**טובין נמצא לא מתאים לדרישות התקינה החלות עליו -**

# במידה והטובין לא מתאים לדרישות התקינה החלות עליו, יחולו ההוראות הבאות:

# המעבדה תשלח ליבואן דרישה להפסקה מיידית של מכירת הטובין ולאיסוף של הטובין שטרם נמכרו לציבור מכל נקודות המכירה. הדרישה תכלול את האפשרויות הקיימות ליבואן לטיפול בטובין, בהתאם לבחירתו: סילוק הליקויים, השמדת הטובין או החזרתם לחו"ל – לספק שממנו רכש את הטובין (נספח ח').

# המעבדה תדווח למערכת מת"מ כי נמצא ליקוי בטובין וכי נשלחת הודעה על הפסקת מכירה ליבואן.

# על היבואן להפסיק את מכירת הטובין, לאסוף את הטובין שטרם נמכרו לציבור מכל נקודות המכירה, ולהודיע למעבדה על הפסקת המכירה, על איסוף הטובין ועל אופן הטיפול אותו בחר לבצע (סילוק ליקויים, השמדה, החזרה), תוך לא יאוחר מ-7 ימי עבודה.

# על המעבדה לדווח למערכת מת"מ באופן הטיפול שהתחייב היבואן ולעקוב אחר השלמת הטיפול בהתאם לבחירת היבואן.

# ככל שהטיפול בליקוי הושלם על ידי היבואן, המעבדה תדווח למערכת מת"מ בדבר השלמת הטיפול.

# ככל שהטיפול בליקוי לא הושלם תוך 45 יום ממועד הודעה על הליקוי, המעבדה תדווח למערכת מת"מ על אי שיתוף פעולה בתיקון ההפרה.

**כאשר המעבדה סבורה שמדובר בליקוי בדרגת סיכון גבוהה הדורשת איסוף הטובין שנמכרו לציבור באופן מיידי ( ריקול ע"י יבואן) -**

# במקביל לכל האמור לעיל, במידה ולפי **הערכתה** המקצועית של המעבדה נראה כי דרגת הסיכון גבוהה וקיימת סכנה מיידית לשלום הציבור, בטיחות הציבור, בריאות הציבור או איכות הסביבה, המעבדה תדווח למערכת מת"מ באופן מיידי בדבר הצורך בקריאה לאיסוף והחזרת הטובין שנמכרו לציבור ובצירוף תעודת הבדיקה המעידה על הליקוי וחומרתו. **לפנייתה תצרף המעבדה את הנימוקים להערכתה המקצועית בדבר דרגת המסוכנות הגבוהה.**

# החלטה על מתן הוראה לביצוע איסוף והחזרת טוביןשנמכרו לציבור, תהיה על פי שיקול דעתו של הממונה על התקינה בלבד.

# ככל שלדעת הממונה על התקינה לא נמצא סיכון מיידי המצדיק ביצוע איסוף והחזרת הטובין שנמכרו לציבור, הממונה על התקינה ישיב למעבדה בדבר עדכון רמת הסיכון.

# ככל שלדעת הממונה על התקינה, נמצא ליקוי עם סיכון מיידי, תשלח למעבדה החלטת הממונה על התקינה והוראתו לאופן ביצוע האיסוף והחזרת הטובין שנמכרו לציבור והמעבדה תעביר את הוראת הממונה על התקינה ליבואן כפי שהיא.

# על היבואן לפרסם באופן מיידי את איסוף הטובין שנמכרו לציבור וזאת בהתאם לנספח ט' ולאשר נוסח סופי מול הגורם הרלוונטי במינהל התקינה.

# בהמשך לכך, על היבואן לאסוף את הטובין שנמכרו לציבור ולהודיע למעבדה על איסוף הטובין, תוך לא יאוחר מ-14 ימי עבודה.

# המעבדה תדווח לממונה על התקינה, תוך לא יאוחר מ-14 ימי עבודה, האם היבואן דיווח על סיום איסוף הטובין והשלמת הטיפול ובנוסף תשלח לממונה עותק מהפרסום (שיעלה את הפרסום לפורטל הבטיחות).

# **פרק 4: חובות היבואן במסגרת הליך הבקרה**

במסגרת פרק זה ירוכזו, לנוחות היבואן, כלל החובות החלות עליו במסגרת הליך הבקרה. יובהר כי מדובר בחזרה על ההוראות המפורטות לאורך כל הנוהל בהתאם לפרקים הרלוונטיים לכל שלב בהליך.

**הצהרת יבואן**

* 1. בעת הגשת בקשה לשחרור טובין מהמכס באמצעות מעבדת בדיקה, יצרף היבואן **הצהרה בדבר עמידת הטובין בהוראות הממונה** כנדרש.
  2. ככל שהמשלוח לא עלה לדגימה במערכת ניהול הסיכונים של הממונה על התקינה, היבואן יקבל **אישור עמידה בדרישות הממונה על התקינה**.

**בקרת תיק מוצר**

* 1. ככל שיבואן עלה לדגימה במערכת ניהול הסיכונים של הממונה על התקינה, לדגימת תיק מוצר, עליו להציג **תיק מוצר** בתוך 72 שעות ממועד קבלת ההודעה ממעבדת הבדיקה ובהתאם לדרישת הממונה על התקינה.
  2. במידה שלא יתקבל תיק המוצר תוך 72 שעות, היבואן לא יוכל לשווק את הטובין בטרם הצגת תיק מוצר מלא ובדיקת הטובין והתאמתם לדרישות התקינה כנדרש על ידי מעבדת הבדיקה אליה הגיש את הבקשה.

בנוסף, לאור דחיית השחרור בהליך ההצהרה היבואן נדרש להגיש התחייבות לשחרור מותנה עד להמצאת אישור דגם ואישור המשלוח.

* 1. בעת קבלת הודעה ממעבדת הבדיקה ובה דרישה להשלמת מסמכים, ליבואן 48 שעות להשלמת המסמכים ו/תיקון הליקויים.
  2. ככל שתיק המוצר לא הושלם בהתאם להוראות הממונה והיבואן לא הגיש את המסמכים הנדרשים תוך 48 שעות:
     1. היבואן יקבל הודעה ממעבדת הבדיקה עם דרישה להפסקת מכירה ועליו **להפסיק את המכירה באופן מיידי**.
     2. היבואן נדרש לעדכן את מעבדת הבדיקה בדבר הפסקת המכירה כאמור תוך 24 שעות.
     3. במידה והיבואן מעוניין לחדש את המכירה של הטובין הוא נדרש להשלים את תיק המוצר ולהגיש תעודת בדיקה של מעבדה מאושרת. היבואן יישא בעלויות הבדיקה במעבדה מאושרת.

**בדיקה מדגמית של הטובין**

* 1. ככל שיבואן עלה לדגימה במערכת ניהול הסיכונים של הממונה על התקינה לדגימת מוצר, עליו להמציא התחייבות למעבדת הבדיקה כי יאפשר את ביצוע הדגימה במכס או במחסניו, לפי בחירתו. **באמצעות טופס התחייבות היבואן** (נספח ז'א)**.**
  2. ככל שהיבואן בוחר לבצע את הדגימה ב**נמל**, היבואן ישלח עדכון למעבדה כי בחר לבצע את הדגימה בנמל ויתאם מול המעבדה את מועד הדגימה ורק לאחר ביצוע הדגימה של המעבדה, יקבל אישור עמידה בדרישות הממונה לשחרור הטובין.
  3. במידה ובעת הדגימה נמצא ליקוי מהותי, יקבל היבואן הודעה כי בקשתו לשחרור בהליך הצהרה נדחתה והיבואן נדרש להגיש למעבדה התחייבות לשחרור מותנה, עד להשלמת אישור דגם ואישור משלוח.
  4. ככל שהיבואן בוחר לבצע את הדגימה **במחסניו**, היבואן ישלח עדכון למעבדה כי בחר לבצע את הדגימה במחסניו ויקבל אישור עמידה בדרישות הממונה בכפוף להגשת התחייבות שלא לפתוח את המכולה עד להגעת נציג המעבדה לביצוע הדגימה. היבואן יכלול את כתובת המחסנים ויתאם מול המעבדה בדיקת זיהוי ונטילה. בהתאם לפרטי התחייבותו בנספח ז'א.

**יודגש כי על היבואן חל איסור לפתוח את מכולת הטובין עד להגעת נציג המעבדה לביצוע בדיקת זיהוי ונטילה. בנוסף, על היבואן חל איסור למכור, לשווק או להפיץ או להשתמש בטובין עד לביצוע הבדיקה כאמור.**

* 1. רק לאחר ביצוע דגימה כנדרש על ידי המעבדה (בנמל או במחסני היבואן), היבואן רשאי לשווק, למכור או להפיץ את הטובין כרצונו.
  2. במידה והטובין נמצא **מתאים** לדרישות התקינה, יקבל היבואן הודעה מהמעבדה כי הטובין עומדים בדרישות התקינה ובכך תסתיים הבקרה לשורה זו בשלב זה.
  3. במידה והטובין **לא מתאים** לדרישות התקינה:
     1. היבואן נדרש להפסיק את מכירת הטובין באופן מיידי בהתאם להודעת

מעבדת הבדיקה.

* + 1. היבואן נדרש לאסוף את הטובין שטרם נמכרו לציבור מכל נקודות המכירה.
    2. היבואן נדרש לבחור אחת מבין החלופות הניתנות לו במכתב מהמעבדה

(נספח ח'): סילוק ליקויים וקבלת אישור המעבדה על כך; או השמדת הטובין;

או השבת הטובין לספק ממנו רכש את הטובין.

לאחר בחירתו, יודיע היבואן למעבדה על אופן הטיפול בו בחר.

יודגש כי היבואן נדרש למלא את הפעולות הנדרשות בהודעות שקיבל מטעם הממונה על התקינה באמצעות המעבדה, בהתאם לבחירתו מבין הפעולות לטיפול בליקויים ואיסוף והחזרת המוצרים כפי שמפורט לעיל וימציא אסמכתאות על ביצוע הבחירה. היבואן יישא בעלויות בהתאם לחלופה הנבחרת על ידו.

**על היבואן חלה חובה להשלים את הטיפול בליקוי באופן מידי ולא יאוחר מתום 45 יום ממועד ההודעה בדבר הליקוי. ככל שלא יהיה שיתוף פעולה מצד היבואן, המעבדה תדווח על אי שיתוף פעולה והטיפול יעבור להליך אכיפתי בהתאם לנסיבות התיק ולשיקול דעת הממונה על התקינה.**

**הבהרה:**

**כפי שנעשה עד היום, היבואן צריך לשלם על הפניה למעבדה ועל כל ההליכים הנלווים לכך, לרבות השלמת מסמכים, סילוק ליקויים וכו'.**

**במסגרת הבקרה והאכיפה, ההסתייעות במעבדות הבדיקה באחריות הממונה על התקינה ובמימונו.**

**אולם, בכל מקרה כשבהליך הדגימה היבואן לא משתף פעולה או תוצאת הדגימה מעידה על אי עמידה בדרישות הפקודה וחוק התקנים, העלויות בשל כך יושתו על היבואן.**

# **פרק 5: השגת יבואן על הודעת המעבדה**

1. יבואן רשאי להשיג על הודעת דרישה של מעבדת בדיקה כאמור בסעיף 2טז1 לפקודה, לממונה על התקינה, בתוך 14 ימים מיום קבלת הודעת המעבדה. (נספח י').
   1. יבואן ימלא את נספח ההשגה וישלח את השגתו לכתובת דוא''ל ייעודית [ImporterAppeal@economy.gov.il](mailto:ImporterAppeal@economy.gov.il) בצירוף העתק למעבדת הבדיקה.

להשגה יצרף יבואן את כלל המסמכים הרלוונטיים התומכים בהשגתו.

* 1. המעבדה תשלח את התייחסותה על השגת היבואן (נספח י"א), לממונה על התקינה באמצעות דוא"ל ובצירוף העתק ליבואן, בתוך 10 ימים מיום קבלת ההשגה.

**יודגש כי אין בהגשת השגה כדי לבטל או לגרוע מתוקפה של הודעת הדרישה ששלחה מעבדת הבדיקה. ככל שטרם התקבל מענה ביניים להתליית דרישת המעבדה או טרם התקבלה החלטת הממונה על התקינה בעניין ההשגה, על היבואן למלא את דרישת המעבדה.**

* 1. הממונה על התקינה ישלח הודעה בדבר החלטתו בהשגה וזו תימסר ליבואן ולמעבדה באמצעות דוא''ל בהקדם האפשרי ולא יאוחר מתום 14 ימים מיום קבלת התייחסות המעבדה.
  2. לאחר קבלת החלטת הממונה על התקינה, במידה וההשגה התקבלה, על היבואן והמעבדה לפעול בהתאם להחלטת הממונה. ככל שהיבואן נדרש לבצע הוראות נוספות, המעבדה תדווח לממונה תוך 30 ימים אם היבואן השלים או לא את ההוראות.
  3. הממונה על התקינה רשאי להאריך את זמן קבלת ההחלטה מעבר ל-14 ימים במקרים מיוחדים ומטעמים מיוחדים שירשמו.